Man vermoor tydens ‘padwoede-voorval’Foto: www.looklocal.co.za ŉ Man is in hegtenis geneem nadat hy glo ŉ motoris tydens ŉ beweerde padwoede-voorval by die Fonteinesirkel in Pretoria met ŉ skerp voorwerp doodgesteek het. LookLocal berig dat die voorval Vrydag op die R21 plaasgevind het. Twee motoriste het glo in ŉ rusie betrokke geraak voor ŉ geveg uitgebreek het. ŉ Passasier in die oorledene se motor beweer die verdagte het die slagoffer met ŉ skerp voorwerp in die arm gesteek. Die slagoffer kon daarin slaag om terug in sy motor te klim en sowat 2km te ry voor hy sy bewussyn verloor het. Hy is op die toneel dood. Die polisie kon intussen daarin slaag om ŉ man in sy laat 50’s in hegtenis te neem in verband met die voorval. Hy sal binnekort in die Pretoria landdroshof verskyn. Die identiteit van die oorledene is nog nie bekendgemaak nie. Lees meer hier.